Ordonanța Curții (Camera a noua) din 10 iunie 2025 (cerere de decizie preliminară formulată de Consiglio di Stato – Italia) – Nidec Asi SpA, Ceisis SpA Sistemi Impiantistici Integrati/Ministero per gli Affari europei ș.a.
(Cauza C-686/24, Nidec Asi și Ceisis)1
(Trimitere preliminară – Articolul 99 din Regulamentul de procedură al Curții – Răspuns care poate fi dedus în mod clar din jurisprudență – Achiziții publice – Directiva 2014/25/UE – Articolele 39, 70 și 75 – Dreptul de acces la o ofertă tehnică în întregime – Protecția confidențialității informațiilor transmise unei entități contractante de către un operator economic – Protecția secretelor comerciale – Protecție jurisdicțională efectivă)
Limba de procedură: italiana
Instanța de trimitere
Consiglio di Stato
Părțile din procedura principală
Reclamante: Nidec Asi SpA, Ceisis SpA Sistemi Impiantistici Integrati
Pârâte: Ministero per gli Affari europei, Politiche di Coesione e Piano nazionale di Ripresa e Resilienza, Autorità di sistema portuale del Mare di Sardegna, Ministero delle Infrastrutture e dei Trasporti
Cu participarea: Ingegneria Costruzioni Colombrita Srl
Dispozitivul
Articolul 39 din Directiva 2014/25/UE a Parlamentului European și a Consiliului din 26 februarie 2014 privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CE coroborat cu articolele 70 și 75 din această directivă
trebuie interpretat în sensul că
se opune unei reglementări naționale în materie de atribuire a contractelor de achiziții publice care impune ca accesul la documentele care conțin secrete tehnice sau comerciale transmise de un ofertant să fie acordat unui alt ofertant atunci când un astfel de acces este necesar pentru a se asigura dreptul la protecție jurisdicțională efectivă al acestuia din urmă în cadrul unei proceduri legate de atribuirea contractului, fără ca această reglementare să permită entităților contractante să efectueze o evaluare comparativă a acestui drept și a cerințelor privind protecția secretelor tehnice sau comerciale.
____________
1     JO C, C/2025/379.